News Update: JPMorgan เตือน เห็นสัญญาณฟองสบู่ใน ARKK - FINNOMENA
Shawn Quigg จาก JPMorgan Chase & Co. กล่าวว่า ETF เรือธงของ Cathie Wood อย่าง ARKK กำลังแสดงให้เห็นถึงลักษณะคล้ายฟองสบู่จำนวนมากที่พบในกองทุนที่มีการเติบโตในปี 2543 พร้อมกล่าวว่านักลงทุนควรพิจารณาลงทุนในสินทรัพย์ดังกล่าว
9 ส.ค. 2564

Shawn Quigg จาก JPMorgan Chase & Co. กล่าวว่า ETF เรือธงของ Cathie Wood อย่าง ARKK กำลังแสดงให้เห็นถึงลักษณะคล้ายฟองสบู่จำนวนมากที่พบในกองทุนที่มีการเติบโตในปี 2543 พร้อมกล่าวว่านักลงทุนควรพิจารณาลงทุนในสินทรัพย์ดังกล่าว
นักยุทธศาสตร์ด้านอนุพันธ์คาดการณ์ว่า อัตราผลตอบแทนพันธบัตรรัฐบาลสหรัฐฯ ที่เพิ่มขึ้นในช่วงครึ่งปีหลังอาจทำให้กองทุน ARK Innovation ETF (ARKK) ปรับตัวลดลงได้ แม้ว่า ARKK จะเพิ่มขึ้นประมาณ 19% ตั้งแต่กลางเดือนพฤษภาคมแล้วก็ตาม
อัตราผลตอบแทนพันธบัตรรัฐบาลสหรัฐฯ อายุ 10 ปีร่วงลงมากกว่า 40 จุดสู่ระดับ 1.32% จากจุดสูงสุดล่าสุด ณ สิ้นเดือนมีนาคม ซึ่งช่วยกระตุ้นการฟื้นตัวของ ARKK Quigg โต้แย้งว่าเป็นการเคลื่อนไหวทางเทคนิค ซึ่งคาดว่าจะอ่อนตัวลงเนื่องจากการเปิดเศรษฐกิจอีกครั้งในช่วงที่เหลือของปี
ARK Investment Management ของ Cathie Wood เริ่มต้นปี 2021 ได้อย่างยอดเยี่ยม โดยได้รับแรงหนุนจากภาคส่วนต่าง ๆ เช่น ยานยนต์ไฟฟ้า เทคโนโลยีชีวภาพ และสกุลเงินดิจิทัล ตลอดจนการเพิ่มขึ้นของหุ้นที่ได้รับประโยชน์จากการทำงานที่บ้าน อย่างไรก็ตาม ETF เรือธงของ ARK ร่วงลงมากกว่า 35% ตั้งแต่กลางเดือนกุมภาพันธ์ถึงกลางเดือนพฤษภาคม
JPMorgan คาดว่า หุ้นวัฏจักรและหุ้นคุณค่าจะทำผลงานได้ดีกว่าท่ามกลางการฟื้นตัวอย่างต่อเนื่องและการเปิดเศรษฐกิจอีกครั้งจากการระบาดของโควิด-19 หุ้นคุณค่าเพิ่งมีเดือนที่แย่ที่สุดเมื่อเทียบกับหุ้นเติบโตในรอบสองทศวรรษ แต่นักยุทธศาสตร์ของบริษัทมองว่าเป็นการพักตัวก่อนที่จะเริ่มกลับตัวอีกครั้ง
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARK Investment
ARKK
Cathie Wood
JPMorgan
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA